text: ৮২ লাখ টাকা ঋণখেলাপি হওয়ার অভিযোগে বরখাস্ত | Desh Review
  Home অর্থনীতি ৮২ লাখ টাকা ঋণখেলাপি হওয়ার অভিযোগে বরখাস্ত
  ৮২ লাখ টাকা ঋণখেলাপি হওয়ার অভিযোগে বরখাস্ত
  রোববার (৩ মার্চ) বাংলাদেশ ব্যাংকের মানবসম্পদ উন্নয়ন বিভাগ-২ এর এক নির্দেশনার মাধ্যমে কেন্দ্রীয় ব্যাংকের মহাব্যবস্থাপক প্রভাষ চন্দ্র মল্লিককে সাময়িক বরখাস্ত করার আদেশ জারি করা হয়।
  জানা যায়, প্রভাস চন্দ্র মল্লিক ১৯৮৮ সালে বাংলাদেশ ব্যাংকের সহকারী পরিচালক হিসেবে যোগদান করেন। তার বিরুদ্ধে ১১টি ব্যাংক থেকে ব্যক্তিগত সম্পর্ক ও প্রভাব খাটিয়ে ৮২ লাখ টাকারও বেশি ঋণ নেওয়ার অভিযোগ উঠেছে। শুধু ঋণ নেওয়াই নয়, সহকর্মীদের কাছ থেকে তিনি এক কোটি টাকারও বেশি ধার নিয়েছেন যা আর ফেরত দেননি।
  যে ১১টি ব্যাংক থেকে প্রভাস চন্দ্র মল্লিক ঋণ নিয়েছেন সেগুলো হচ্ছে- এনআরবি কমার্শিয়াল ব্যাংক, ইউনাইটেড কমার্শিয়াল ব্যাংক, ন্যাশনাল ব্যাংক, পূবালী ব্যাংক, মিউচুয়াল ট্রাস্ট ব্যাংক, প্রাইম ব্যাংক, মেঘনা ব্যাংক, প্রিমিয়ার ব্যাংক, সাউথইস্ট ব্যাংক এন্ড মার্কেন্টাইল ব্যাংক।
  বর্তমানে বগুড়ায় কর্মরত বাংলাদেশ ব্যাংকের এ কর্মকর্তা এসব ঋণের বেশিরভাগই নিয়েছেন ক্রেডিট কার্ড ও ব্যক্তিগত পরিচয়কে ব্যবহার করে।